ક્રૂડ તેલના ભાવ જ્યારે 2008માં બેરલદીઠ 147 ડોલરના સ્તરને સ્પર્શ્યા હતા, ત્યારે અમેરિકન એરલાઈન્સ કંપનીઓએ પોતાની આવક સુરક્ષિત રાખવા માટે હેજિંગ સોલ્યુશન્સ શોધવાનું શરૂ કર્યું, જેમાં એક એરલાઈન કંપની બાકાત હતી. આ કંપની કેટલાક વર્ષોથી પોતાના ઇંધણ ખર્ચના લગભગ 95 ટકાનું હેજિંગ કરવા માટે ઓપ્શન્સ કોન્ટ્રેક્ટનો સતત ઉપયોગ કરી રહી હતી. પરિણામે, તેની સ્પર્ધક કંપનીઓ જ્યારે ક્રૂડ તેલના ભાવમાં તીવ્ર વધઘટનો સામનો કરવામાં અસમર્થ રહી પડી ભાંગવાના આરે હતી, ત્યારે આ કંપની ક્રૂડના ભાવની વધઘટની દિશા અને પરિમાણની અવગણના કરીને તેના વેપારના વિસ્તરણ પર ધ્યાન કેન્દ્રિત કરી શકી હતી. આ કંપની સાઉથવેસ્ટ એરલાઈન્સ હતી.